《赋得夹池修竹诗》
南北朝·贺循

绿竹影参差，葳蕤带曲池。逢秋叶不落，经寒色讵移。

来风韵晚径，集凤动春枝。所欣高蹈客，未待伶伦吹。

作者简介：（260—319）东晋会稽山阴人，字彦先。博洽善属文，尤精礼传，操行高洁，言行进止，必以礼让。举秀才，迁武康令。尝讨石冰，不受功赏。陈敏为乱，以疾辞伪命。乱平，征拜吴国内史。不就。入东晋，屡加征拜，惟为太常而已。与顾荣等拥戴晋元帝。数陈利害，言而必从，为当世儒宗。官至左光禄大夫、开府仪同三司。卒谥穆。